# Michaela Coel

Michaela Coel (Aldgate, 1 d'octubre de 1987) és una actriu, cineasta i poeta anglesa. És coneguda per crear i protagonitzar la comèdia del canal E4 Chewing Gum (2015–2017), per la qual va guanyar el premi BAFTA a la millor interpretació de comèdia femenina; i la sèrie I May Destroy You (2020), per la qual va guanyar el premi British Academy Televisison a la millor actriu el 2021.
Coel també és coneguda pel seu treball en altres produccions com Black Mirror (2016–2017), interpretant a Kate Ashby a la sèrie Black Earth Rising (2018), i com a Simone a la pel·lícula Been So Long (2018).

## Trajectòria

Michaela Ewuraba Boakye-Collinson és filla de pares ghanesos i va créixer als barris de Hackney i Tower Hamlets. Del 2007 al 2009 Coel va estudiar literatura a la Universitat de Birmingham. El 2009 es va traslladar a la Guildhall School of Music and Drama, on va ser la primera dona negra matriculada en cinc anys, i s'hi va graduar el 2012.
Coel va publicar un àlbum titulat Fixing Barbie, que presentava el seu treball com a poeta i música. El 2011 va publicar el disc We're the Losers. L'obra de teatre de Coel Chewing Gum Dreams va ser el seu projecte de graduació a la Guildhall el 2012 i va rebre crítiques positives.
El 2013, Coel va aparèixer al drama de Channel 4 Top Boy i va fer el paper protagonista a Medea al Royal National Theatre. Channel 4 va anunciar que Coel escriuria i protagonitzaria una nova sitcom anomenada Chewing Gum, inspirada en la seva obra Chewing Gum Dreams, l'agost de 2014. La sèrie va començar a E4 l'octubre de 2015. El 2015 va aparèixer al drama de BBC One London Spy. L'any següent, va interpretar a Lilyhot a la comèdia dramàtica de ciència-ficció d'E4 The Aliens, que es va rodar a Bulgària. Chewing Gum va tornar per a una segona temporda el gener de 2017. També va aparèixer en dos episodis, «Nosedive» i «USS Callister», de la sèrie Black Mirror de Charlie Brooker. Coel també va tenir un petit paper a la pel·lícula del 2017 Star Wars: Els últims Jedi.
El 2018, Coel va protagonitzar Black Earth Rising, una coproducció entre BBC Two i Netflix, on va interpretar a Kate, el personatge principal. Coel va crear, escriure, produir, codirigir i protagonitzar la sèrie de comèdia dramàtica I May Destroy You, inspirada en la seva pròpia experiència d'agressió sexual. El juliol de 2021, Coel va participar en Black Panther: Wakanda Forever, que es va estrenar l'11 de novembre de 2022.
El primer llibre de Coel, Misfits: a Personal Manifesto, es va publicar simultàniament al Regne Unit i als EUA el 7 de setembre de 2021 amb Ebury Press. Tracta de les experiències de Coel amb el racisme i la misogínia. Coel va ser elegida membre de la Royal Society of Literature el 2022 i s'identifica com a aromàntica.

## Discografia

EP
* 22 May (2007)
LP
* Fixing Barbie (2009)
* We're the Losers (2011)

## Obra publicada

* Coel, Michaela. Chewing Gum Dreams. UK. Londres: Oberon Books Ltd, 2013. ISBN 978-1-783-19014-0. OCLC 870600609.
* Coel, Michaela. Misfits: A Personal Manifesto. UK. Londres: Ebury Press, 2021. ISBN 978-1529148251. OCLC 1246284580.

## Referències

* ↑ Gould, Gaylene. «Interviews: The misfit-education of Michaela Coel». British Film Institute, 25-08-2020. Arxivat de l'original el 22 July 2021.
* ↑ Iglesias, Eulàlia. «'Podría destruirte': la fràgil narrativa del consentiment». Ara, 18-06-2020. [Consulta: 27 març 2024].
* ↑ de la Torre, Toni. «La cura de I May Destroy You». El Temps, 27-07-2020. [Consulta: 27 març 2024].
* ↑ «Michaela Coel wins best writing in a limited series for 'I May Destroy You.'» (en anglès). , 20-09-2021.
* ↑ «#MakingGhanaProud – Michaela Coel wins second BAFTA». , 09-05-2016. Arxivat 25 de desembre 2016 a Wayback Machine.
* ↑ «Michaela Coel». gsmd.ac.uk. Guildhall School of Music and Drama. Arxivat de l'original el 6 January 2017. [Consulta: 25 desembre 2016].
* ↑ «Michaela Coel (2012)». gsmd.ac.uk. Guildhall School of Music and Drama. Arxivat de l'original el 25 December 2016. [Consulta: 25 desembre 2016].
* ↑ «Michaela: The Birth of a Poet – 'Fixing Barbie' album». , 07-12-2009.
* ↑ Coel, Michaela. «Introducing Michaela Coel (HD)» (Video EPK). YouTube, 02-08-2011. Arxivat de l'original el 5 January 2019. [Consulta: 25 desembre 2016].
* ↑ «Chewing Gum Dreams» (Video). Yard Theatre, 01-09-2013. Arxivat de l'original el 24 April 2017. [Consulta: 25 desembre 2016].
* ↑ «Introducing... Michaela Coel». Official London Theatre. [Consulta: 22 juny 2022].
* ↑ «Interview with Michaela Coel». Channel 4, 16-09-2015.
* ↑ «Michaela Coel on Her Brilliant Show 'Chewing Gum' · NYLON». , 28-11-2016.
* ↑ «'Chewing Gum' Is A Late Bloomer's Hilarious Quest For Sexual Experience». MTV News, 23-11-2016. Arxivat 25 de desembre 2016 a Wayback Machine.
* ↑ «Bursting with flavour, E4 announces tasty new comedy series for 2015» (Press release). Channel 4, 21-08-2014.
* ↑ «Chewing Gum star Michaela Coel experienced 'racist attack' while filming The Aliens in Bulgaria». , 01-03-2016.
* ↑ «Michaela Coel on Chewing Gum, rude sex, Jeremy Corbyn». , 26-02-2016.
* ↑ «Michaela Coel interview – The Aliens». , 07-03-2016.
* ↑ Rackham, Annabel «Michaela Coel: Writing about my sexual assault was 'cathartic'». BBC News Online, 11-06-2020.
* ↑ «Lewis Hamilton named most influential black person in UK». BBC News, 17-11-2020. [Consulta: 19 gener 2021].
* ↑ «Michaela Coel Reveals She Was Sexually Assaulted During Writing Of 'Chewing Gum' – Edinburgh MacTaggart». Deadline, 22-08-2018. [Consulta: 11 agost 2023].
* ↑ 'Black Panther' Sequel Casts Michaela Coel (EXCLUSIVE)
* ↑ Cain, Sian. «Michaela Coel debuts as an author with Misfits: A Personal Manifesto». The Guardian, 19-04-2021. [Consulta: 4 setembre 2021].
* ↑ «Misfits: A Personal Manifesto». Waterstones. [Consulta: 4 setembre 2021].
* ↑ Kroll, Justin. «Michaela Coel And Anne Hathaway To Star In Pop Music Epic Mother Mary For David Lowery And A24». Deadline Hollywood, 21-03-2023. [Consulta: 21 març 2023].
* ↑ «Michaela Coel On London and Love in Netflix Musical 'Been So Long'». , 15-11-2018.
* ↑ «Guvna B: How cousin Michaela Coel inspired rapper's new single». , 31-03-2023.
* ↑ «About». Michaela The Poet, 06-11-2009. Arxivat de l'original el 25 December 2016. [Consulta: 25 desembre 2016].